আশ্রয় দাতার খোঁজ : আদনানের মৃত্যু নিশ্চিত হওয়ার পর ১৬ জানুয়ারি বিকাল ৪টার দিকে মূল ঘাতক মঈন খানসহ চারজন চট্টগ্রাম শহর থেকে পালিয়ে যায় জেলার ফটিকছড়ি উপজেলায়। সেখানে সমিতিরহাট ইউনিয়ন ছাত্রলীগের সভাপতি মো. ফয়সালের বাড়িতে তারা আশ্রয় নেয়। গোপনে জানতে পেরে পুলিশ সেখান থেকে মূল ঘাতক নগরীর চান্দগাঁও এলাকার একটি কলেজের দ্বাদশ শ্রেণীর ছাত্র মঈন খান, সাব্বির খান, চকবাজার ডিসি রোডের হলি ফ্লাওয়ার স্কুল থেকে এবারের এসএসসি পরীক্ষার্থী এখলাছ উদ্দীন আরমান এবং ইসলামিয়া ডিগ্রি কলেজ থেকে সদ্য এইচএসসি পাস করা আবদুল্লাহ আল সাঈদকে গ্রেফতার করে।